b'\n_START_ARTICLE_\nIvan Belle\n_START_SECTION_\n\xc5\xbdivljenje in delo\n_START_PARAGRAPH_\nLeta 1887 je kon\xc4\x8dal Vi\xc5\xa1jo sadjarsko-vinogradni\xc5\xa1ko \xc5\xa1olo v avstrijskem Klosterneuburgu. Kot uradni avstrijski izvedenec za obnovo vinogradov je v letih 1887\xe2\x88\x921888 slu\xc5\xbeboval v Bolgariji, nato je v letih 1891\xe2\x88\x921909 deloval kot potujo\xc4\x8di u\xc4\x8ditelj, predavatelj in kletarski nadzornik v Mariboru ter bil nazadnje vodja izgradnje objektov in ravnatelj kmetijske \xc5\xa1ole v \xc5\xa0entjurju (1909-1924). Strokovne \xc4\x8dlanke je objavljal v nem\xc5\xa1kih, slovenskih in srbskih \xc4\x8dasopisih. S knji\xc5\xbenimi deli pisanimi v nem\xc5\xa1\xc4\x8dini in sloven\xc5\xa1\xc4\x8dini je pospe\xc5\xa1eval sadjarstvo in vinogradni\xc5\xa1tvo, pripomogel k obnovi vinogradov in vplival na organizacijo vinske trgovine. Bil je soustanovitelj in v letih 1919\xe2\x88\x921921 prvi predsednik Sadjarskega dru\xc5\xa1tva Slovenije.'